बुंदेलखंड क्षेत्र के जिले | बुंदेलखण्ड डेवलपमेंट सोसाइटी\nहोमपेज » ब्लॉग » बुंदेलखंड » बुंदेलखंड क्षेत्र के जिले\nबुंदेलखंड क्षेत्र के जिले\nबुंदेलखंड एक भौगोलिक और सांस्कृतिक क्षेत्र है, जो उत्तर प्रदेश और मध्य प्रदेश राज्यों के बीच विभाजित है। झांसी बुंदेलखंड का सबसे बड़ा शहर और सागर दूसरा सबसे बड़ा शहर है। 59000 वर्ग किलोमीटर में फैला बुंदेलखंड उत्तर प्रदेश के7जिलों चित्रकूट, बाँदा, झांसी, जालौन, हमीरपुर, महोबा और ललितपुर तथा मध्य प्रदेश के6जिलों छतरपुर, टीकमगढ़, दमोह, सागर, दतिया और पन्ना में फैला हुआ है।\nबुंदेलखंड क्षेत्र का धार्मिक सांस्कृतिक और ऐतिहासिक महत्व का स्थान उत्तर प्रदेश में चित्रकूट प्रदेश की सीमा पर स्थित है। जिसका मुख्यालय चित्रकूट धाम है। यह मुख्यतः उत्तर प्रदेश और मध्य प्रदेश के बीच स्थित है। यह हिंदू धर्म के कई मंदिरों और तीर्थों के लिए जाना जाता है। अमावस्या, सोमवती अमावस्या, दीपावली, शरद पूर्णिमा, मकर संक्रांति, रामनवमी आदि अवसरों पर यह पूरे वर्ष तीर्थ यात्रियों को आकर्षित करता है।\nचित्रकूट का शाब्दिक अर्थ है कई औषधियों की पहाड़ी। यह जिला उत्तर प्रदेश और मध्य प्रदेश में उत्तरी विंध्य रेंज में पड़ता है। यह उत्तर प्रदेश के चित्रकूट तथा मध्य प्रदेश के सतना जिले में शामिल है। उत्तर प्रदेश में इस जिले का गठन 1998 ईस्वी को किया गया था। चित्रकूट पर्वत माला में मुख्यतः कामदगिरि, हनुमान धारा, जानकीकुंड, लक्ष्मण पहाड़ी और देवांगना प्रसिद्ध धार्मिक पर्वत है। यहां से इलाहाबाद में बमरौली हवाई अड्डे की दूरी 106 किलोमीटर है। पौराणिक काल में यहां पर भगवान राम देवी सीता और उनके भाई लक्ष्मण ने 14 वर्ष के वनवास के दौरान 11 वर्ष चित्रकूट में बताए थे। जिससे यहां पर बहुत से धार्मिक स्थान हैं। कहा जाता है कि यहां सभी देवी देवताओं का स्थाई निवास है।\nचित्रकूट में घूमने के लिए प्रमुख धार्मिक और पर्यटन स्थल रामघाट, कामदगिरि, भरत मिलाप, जानकीकुंड, सती अनसूया आश्रम, गुप्त गोदावरी, पंपापुर, हनुमान धारा, भरतकूप, राम सैया, राजापुर, गणेश बाग, सीतापुर, कामतानाथ, धारकुंडी आदि हैं।\nबाँदा उत्तर प्रदेश राज्य का एक जिला है। यह उत्तर, पूर्व, पश्चिम और दक्षिण में विभाजित है। यह यमुना नदी के दक्षिण में स्थित है। बाँदा के दाहिने किनारे से केन नदी गुजरती है। यह इलाहाबाद से 189 किलोमीटर दक्षिण पश्चिम में स्थित है। बाँदा ब्रिटिश काल में इलाहाबाद डिवीजन का एक भाग था। यहां का प्रमुख मराठा शासक शमशेर बहादुर प्रथम था। जो बाजीराव प्रथम और मस्तानी के पुत्र थे। उन्होंने पानीपत की तीसरी लड़ाई में अपना योगदान दिया था। जिसमें वह घायल होकर मृत्यु को प्राप्त हो गए थे। उनके बाद उनके उत्तराधिकारी अली बहादुर ने बाँदा का शासन संभाला। उनके बाद उनके पुत्र शमशेर बहादुर द्वितीय ने 1803 के एंगलो मराठा युद्ध में अंग्रेजों से लड़ाई लड़ी। बाँदा की मुख्य बोलियां हिंदी और उर्दू हैं। यहां क्षेत्रीय रूप से बुंदेली भाषा बोली जाती है।\nबाँदा जिले को देश का सबसे गर्म स्थान भी कहा जाता है। यहां का औसत तापमान गर्मियों में 48 डिग्री सेंटीग्रेड तक पहुंच जाता है। इस जिले का सर्दियों में न्यूनतम तापमान 8 डिग्री सेंटीग्रेड से 20 डिग्री सेंटीग्रेड के मध्य रहता है। इस जिले में वार्षिक वर्षा 15 मिलीमीटर से 800 मिलीमीटर के मध्य होती है और यहां की औसत आद्रता लगभग 50 से 70 प्रतिशत रहती है।\nबाँदा जिले के प्रमुख दर्शनीय स्थल बाम देवेश्वर मंदिर और पहाड़ी, केन नदी, भूरागढ़ किला, गुढ़ा के हनुमान जी, जैन मंदिर, जामा मस्जिद, कालिंजर का किला, एंगलेश्वरी देवी, महेश्वरी देवी मंदिर, नवाब टैंक, संकट मोचन मंदिर, सेंट जॉर्ज चर्च आते हैं।\nझांसी उत्तर प्रदेश का एक ऐतिहासिक शहर है। यह दक्षिण में पहूज नदी के तट पर स्थित है। इसे बुंदेलखंड का गेट वे भी कहा जाता है। यह नई दिल्ली से 420 किलोमीटर, ग्वालियर से 102 किलोमीटर दक्षिण में है। झांसी प्रदेश के अन्य प्रमुख शहरों से सड़क और रेलवे नेटवर्क द्वारा बहुत अच्छी तरह से जुड़ा हुआ है। इसे भारत सरकार द्वारा रक्षा गलियारे के रूप में भी विकसित किया जा रहा है। श्रीनगर से कन्याकुमारी जाने वाला उत्तर दक्षिण गलियारा झांसी के निकट से होकर गुजरता है। जिससे यहां बुनियादी ढांचे और अचल संपत्ति के विकास में तेजी आई है। झांसी स्वच्छ सर्वेक्षण 2018 की रैंकिंग में उत्तर प्रदेश का सबसे स्वच्छ तीसरा शहर था। यहां एक ग्रीनफील्ड हवाई अड्डे की विकास की योजना बनाई जा रही है। यह भारत के स्मार्ट सिटी योजना के तहत भी चुना गया है। प्राचीन काल में झांसी चंदेल राजपूत राजाओं का राज्य था। इसे बलवंत नगर के नाम से भी जाना जाता था। 17 वीं शताब्दी में प्रमुख रूप से ओरछा के राजा राजवीर सिंह देव ने 1613 ईसवी में झांसी के किले का निर्माण करवाया। 1729 में यह मराठा राज्य के अधीन आया। 18 वीं शताब्दी में झांसी मराठा प्रांत की एक राजधानी के रूप में तथा 1857 के बाद ब्रिटिश रियासत का हिस्सा बन गया। स्वतंत्रता के बाद झांसी को उत्तर प्रदेश राज्य में शामिल किया गया।\nझांसी की समुद्र तल से औसत ऊंचाई 284 मीटर है। झांसी एक पठारी क्षेत्र है जो चट्टानी मृदा खनिजों के लिए जाना जाता है। शहर के उत्तर में एक प्राकृतिक ढलान है। जो उत्तर प्रदेश के विशाल मैदान की दक्षिण पश्चिम सीमा पर स्थित होने के कारण है। झांसी की भूमि खट्टे फलों के लिए अधिक उपयुक्त है। यहां पर गेहूं, दाल, मटर और तिलहन की खेती प्रमुख रूप से की जाती है। यहां पर कृषि मुख्य रूप से मानसूनी वर्षा पर ही निर्भर है। यह पीतल के बर्तनों के निर्माण का प्रमुख केंद्र भी है। यहां पर खनन में चूना और ग्रेनाइट पत्थर को निकाला जाता है।\nझांसी के प्रमुख पर्यटन स्थल झांसी का किला, झांसी म्यूजियम, सेंट जूड्स श्राइन चर्च, रानी लक्ष्मी बाई पार्क, परीक्षा बांध, बरुआसागर, झांसी हर्बल गार्डन, रानी महल, बरुआसागर किला, गणेश मंदिर, महाराजा गंगाधर राव की छतरी आदि है।\nजालौन जिला मुख्य रूप से मराठा साम्राज्य का हिस्सा था। जिसे 1803 में अंग्रेजों ने कब्जा कर लिया और यह 1806 तक ब्रिटिश रक्षक बना रहा। यहां पर रहने वाले महाराष्ट्रीयन पंडितों को दखिनी पंडित के नाम से जाना जाता था, क्योंकि उनके पूर्वज मराठा पेशवा की सेवा में रहे थे। यहां के अंतिम शासक गोविंदराव द्वितीय की मृत्यु 1840 ईसवी में हो गई थी। जिसके बाद अंग्रेजों ने इस पर पूर्ण रूप से अधिकार कर लिया। 1860 में जालौन राज्य के पूर्व निवासी शासकों के निवास गढ़वाली चौकी जो कालपी में थी, उसको ध्वस्त कर दिया गया और उसकी जगह बैथगंज ने ले ली। आजादी के बाद इस जिले की राजधानी के लिए अधिकारियों ने उरई को प्राथमिकता दी क्योंकि जालौन एक पिछड़ी हुई जगह थी।\nयह जिला झांसी संभाग का हिस्सा है। जिसका क्षेत्रफल 4565 वर्ग किलोमीटर है। यह जिला पहाड़ी प्रदेश के उत्तर में मैदानी भाग में स्थित है। यह लगभग यमुना नदी से घिरा हुआ है। जो इसकी उत्तरी सीमा बनाती है। इसकी सहायक नदी बेतवा इसकी दक्षिणी सीमा और पहुज पश्चिमी सीमा बनाती है। इस जिले में वृक्ष आवरण बहुत कम है तथा कृषि के लिए मध्यम उपजाऊ भूमि है। गैर नदी जिले के मध्य से कई छोटे छोटे नालों से बहती है। यह जिला भी बुंदेलखंड के अन्य क्षेत्रों की भांति अक्सर सूखाग्रस्त रहता है।\nजिले में बहुत सारे ऐतिहासिक दर्शनीय स्थल हैं। जिनमें से रामपुरा किला, जगम्मनपुर किला, लंका मीनार, चौरासी गुंबद, शारदा मंदिर, कोच की रामलीला, शालाघाट, जागेश्वर मंदिर, पचनदा धाम, वेदव्यास मंदिर, सूर्य मंदिर प्रमुख हैं।\nहमीरपुर जिला उत्तर प्रदेश के चित्रकूट धाम डिवीजन का एक हिस्सा है। हमीरपुर उत्तर में जालौन, कानपुर और फतेहपुर जिलों, पूर्व में बाँदा, दक्षिण में महोबा और पश्चिम में झांसी और जालौन जिलों से घिरा है। इसका क्षेत्रफल 4121 वर्ग किलोमीटर है। 2011 तक यह चित्रकूट और महोबा के बाद तीसरा सबसे कम आबादी वाला जिला था। यहां पर बेतवा नदी के तट पर मोटी रेत मिलती है। जो उत्तर प्रदेश के कई हिस्सों में निर्यात की जाती है।\nहमीरपुर जिले के अधिकांश भाग में अविकसित जंगल के कवर है। हमीरपुर जिले की उत्तरी सीमा यमुना नदी बनाती है। जिसकी जिले में लंबाई लगभग 56 किलोमीटर है। उत्तरी पश्चिमी सीमा बेतवा नदी बनाती है। यह नदी जालौन जिले से हमीरपुर जिले में बेरी नामक गांव के पास प्रवेश करती है। जिले में अन्य नदियां बरमा, केन, चंद्रावल और पंडवाहा है। बरमा नदी पर स्वामी ब्रह्मानंद बांध बनाया गया है। यहां की जलवायु अत्यधिक गर्म है। जिसका तापमान आमतौर पर मई जून महीने में 43 डिग्री सेंटीग्रेड तक पहुंच जाता है, तथा ठंड के महीने में यह कभी-कभी गिर कर2से3डिग्री सेंटीग्रेड तक आ जाता है।\nहमीरपुर जिले के प्रमुख दर्शनीय स्थलों में से कल्पवृक्ष, मैहर टेंपल, चौरा देवी मंदिर, संगमेश्वर धाम मंदिर प्रमुख रूप से प्रसिद्ध है।\nमहोबा को चंदेलों की राजधानी भी कहा जाता है। जिन्होंने 10 वीं से 16 वीं शताब्दी तक बुंदेलखंड में शासन किया। चंदेल राजा विजय पाल ने विजय सागर का निर्माण करवाया। यह चंदेलों द्वारा महोबा में बनवाई गई सबसे बड़ी कृत्रिम झील है। राजा परमर्दी के शासन के दौरान ही पृथ्वीराज चौहान ने महावर पर कब्जा किया था। जिसे 1182 में आल्हा, ऊदल नामक दो सेनापतियों के प्रतिरोध के बाद वापस कब्जा किया गया। महोबा पर शासन करने वाले चंदेलों के अलावा सम्राट शेरशाह सूरी और मुगल सम्राट अकबर थे। उसके बाद अंग्रेजों के बुंदेलखंड में कब्जा होने के बाद से यह ब्रिटिश साम्राज्य का भाग रहा।\nमहोबा उत्तर प्रदेश का 71 वां जिला है। यह राज्य की राजधानी लखनऊ से 238 किलोमीटर दूर स्थित है। यहां की जनसंख्या के हिसाब से यह उत्तर प्रदेश का सबसे छोटा जिला है। महोबा जिला उत्तर प्रदेश और मध्य प्रदेश की सीमा में पड़ता है। जो मध्य प्रदेश के छतरपुर जिले से दक्षिणी भाग से घिरा हुआ है। उत्तर में हमीरपुर जिला पश्चिम में झांसी जिला इसकी सीमा बनाता है। इसका क्षेत्रफल 2884 वर्ग किलोमीटर है। इसकी समुद्र तल से ऊंचाई 211 मीटर है। यह जिला हिंदी बेल्ट इंडिया के अंतर्गत आता है।\nमहोबा जिले के प्रमुख पर्यटन स्थलों में शिव तांडव मंदिर, राहिल सागर स्थित सूर्य मंदिर, ककरमठ मंदिर, चंडिका देवी मंदिर, गोखर पर्वत, जैन तीर्थंकर मंदिर आदि प्रमुख हैं।\nललितपुर जिला मुख्य रूप से पहले चंदेरी राज्य का हिस्सा था। इसकी स्थापना 17 वीं शताब्दी में ओरछा के राजा रुद्र प्रताप के वंशजों ने की थी। यह भी 18 वीं शताब्दी में बुंदेलखंड के अन्य हिस्सों के समान ही मराठा आधिपत्य में आ गया था। ग्वालियर के राजा दौलतराव सिंधिया ने 1811 में चंदेरी पर कब्जा कर लिया। 1844 में चंदेरी का राज्य अंग्रेजों ने हथिया लिया। जिसे ब्रिटिशों ने चंदेरी जिला बनाया। ललितपुर जिला 1891 से लेकर 1974 तक झांसी जिले का हिस्सा बना रहा। जिसे वर्ष 1974 में एक अलग जिले के रूप में स्थापित किया गया।\nयह जिला झांसी संभाग का हिस्सा है। जिसका भौगोलिक क्षेत्रफल 5039 वर्ग किलोमीटर है। यह जिला पूर्ण रूप से मध्यप्रदेश राज्य से घिरा हुआ है। इसके दक्षिण में सागर जिला पश्चिम में अशोक नगर और शिवपुरी जिले स्थित है। यह जिला बुंदेलखंड के पहाड़ी क्षेत्र का हिस्सा माना जाता है। इसके दक्षिण में विंध्य रेंज उत्तर में यमुना नदी की सहायक धसान नदी है। बेतवा नदी जिले की उत्तरी और पश्चिमी सीमा बनाती है। बेतवा की सहायक नदी जामनी नदी इस की पूर्वी सीमा बनाती है। जिले की जलवायु उपोष्ण कटिबंधीय है। जिससे यहां की गर्मियां बहुत गर्म और सर्दियाँ बहुत सर्द होती हैं।\nयहां के प्रमुख दर्शनीय स्थल देवगढ़, राजघाट धाम, मुचकुंद गुफाएं, दशावतार मंदिर, मरदान सिंह किला, महावीर स्वामी वाइल्ड लाइफ सेंचुरी आदि मुख्य हैं।\nमध्य प्रदेश के छतरपुर जिले की स्थापना 1785 ईसवी में बुंदेलखंड स्वतंत्रता आंदोलन के संस्थापक नेता छत्रसाल के नाम पर की गई। 1785 में राजपूतों के पंवार वंश ने छतरपुर पर अपना अधिकार कर लिया। 1854 में छतरपुर व्यपगत सिद्धांत के अंतर्गत बारिस की कमी के चलते ब्रिटिश साम्राज्य के अधीन हो गया। 1901 में छतरपुर शहर की आबादी 10029 थी। जो आजादी के बाद तेजी से बढ़ी।\nछतरपुर जिले का कुल क्षेत्रफल 8687 वर्ग किलोमीटर है। यह जिला उत्तर में उत्तर प्रदेश, पूर्व में पन्ना, दक्षिण में दमोह, पश्चिम में सागर और टीकमगढ़ जिलों से घिरा हुआ है। यह सागर संभाग का हिस्सा है। इस की समुद्र तल से ऊंचाई 305 मीटर है। यह मध्य प्रदेश के उत्तर पूर्वी भाग का हिस्सा है। यह झांसी से 133 किलोमीटर और मध्यप्रदेश में ग्वालियर से 233 किलोमीटर की दूरी पर स्थित है। छतरपुर में उपोष्ण कटिबंधीय जलवायु पाई जाती है। यहां पर मानसून के मौसम में जून से सितंबर तक भारी वर्षा होती है।\nछतरपुर जिले का ऐतिहासिक महत्व कुछ अलग ही है। यहां पर दर्शनीय स्थल चौसठ योगिनी मंदिर, कंदरिया महादेव मंदिर, चित्रगुप्त मंदिर, लक्ष्मण मंदिर, चतुर्भुज मंदिर, दुलादेव मंदिर, खजुराहो के प्रसिद्ध विष्णु मंदिर, केन घड़ियाल सेंचुरी, मातंगेश्वर मंदिर, पार्श्वनाथ मंदिर, गुलगंज किला, महाराजा छत्रसाल म्यूजियम प्रसिद्ध हैं।\nयह जिला पूर्व में ओरछा राज्य का भाग था। जिसकी स्थापना 1501 में रूद्र प्रताप ने की थी। जो ओरछा के पहले राजा बने। यहीं पर चतुर्भुज मंदिर का निर्माण ओरछा की रानी द्वारा करवाया गया। जो अकबर के समय यहां पर शासन करती थीं। 1848 से 1874 तक यहां हमीर सिंह ने शासन किया। 1901 में इस राज्य का क्षेत्रफल 2000 वर्ग मील था। यह 17 तोपों की सलामी वाला बुंदेल राज्यों में सबसे पुराना और सर्वोच्च रैंक वाला था। प्रताप सिंह के उत्तराधिकारी वीर सिंह ने 1 जनवरी 1950 को अपने राज्य का भारत में विलय कर दिया। यह जिला भिंड प्रदेश राज्य का हिस्सा बन गया। जिसे 1956 में मध्यप्रदेश राज्य को दे दिया गया।\nयह जिला मध्य प्रदेश के उत्तरी भाग में स्थित है। यह जामनी नदी, धसान नदी और बेतवा नदी की एक सहायक नदी के बीच बुंदेलखंड के पठार पर स्थित है। टीकमगढ़ जिले का आकार बहुत ही अनियमित है जो उत्तरी सीमा के साथ त्रिकोणीय है। जिले की अधिकतम लंबाई उत्तर से दक्षिण तक 119 किलोमीटर और चौड़ाई लगभग 80 किलोमीटर है। टीकमगढ़ जिला पूर्व में छतरपुर जिले, पश्चिम में उत्तर प्रदेश के ललितपुर जिले, उत्तर में झांसी जिले और दक्षिण में सागर जिले से घिरा हुआ है। इस जिले की पूर्वी और पश्चिमी सीमाएं दो बड़ी नदियां बनाती हैं।\nटीकमगढ़ के प्रमुख दर्शनीय स्थलों में से गढ़कुंडार किला, रानी महल, लक्ष्मी नारायण मंदिर, सुंदर महल, राय प्रवीण महल, जानकी मंदिर, दाऊजी की हवेली आदि प्रमुख हैं।\nमध्यप्रदेश के जिले दमोह ने आजादी के संघर्ष में अंग्रेजों से टक्कर लेने में बढ़ चढ़कर हिस्सा लिया। 1857 के विद्रोह में हिंडोरिया के ठाकुर किशोर सिंह, सिंगरामपुर के राजा देवी सिंह, करिजोग के पंचम सिंह, गंगाधर राव, रघुनाथ राव, मेजबान सिंह और गोविंद राव दमोह के इतिहास में प्रमुख रूप से उल्लिखित हैं। दमोह को 1896-97 और 1900 में भयानक अकाल का सामना करना पड़ा था। प्रमुख स्वतंत्रता सेनानी सेठ गोविंद दास को 1923 में दमोह जेल में डाला गया था, और जेल में रहते हुए ही उन्होंने कई हिंदी नाटक लिखे। 1929 में आचार्य शांतिसागर ने दमोह का दौरा किया। 1946 में सागर विश्वविद्यालय को उच्च शिक्षा के प्रमुख केंद्रों में स्थापित किया गया। 1947 में ब्रिटिश राज्य ने भारत की स्वतंत्रता के साथ मध्य प्रांतों को मध्य प्रदेश राज्य के रूप में पुनर्गठित किया।\nदमोह मध्य भारत में स्थित मध्य प्रदेश राज्य का एक प्रमुख जिला है। जो सागर डिवीजन का हिस्सा है। यह राज्य के उत्तरी पूर्वी भाग में स्थित है। इस जिले के पश्चिम में सागर, दक्षिण में नरसिंहपुर और जबलपुर, उत्तर में छतरपुर, पूर्व में कटनी जिले पड़ते हैं। यह एक पठारी क्षेत्र है। जिसमें सोन नदी दक्षिण पूर्व में बहती है। दमोह जिले का क्षेत्रफल 7306 वर्ग किलोमीटर है। इस शहर का नाम हिंदू पौराणिक कथाओं के राजा नल की पत्नी दमयंती के नाम पर पड़ा।\nदमोह जिले के प्रमुख दर्शनीय स्थल जटाशंकर, नोहता, पचमर्शी, राजनगर गांव, नरसिंहगढ़, जागेश्वर नाथ मंदिर, कुंडलपुर आदि मुख्य हैं।\nसागर जिला मध्य प्रदेश के प्राचीन भारतीय राज्य चेदि की राजधानी थी जिसे सूक्तमति कहा जाता था। जो बाद में सागर नाम से जाने गई। 1735 के बाद सागर में पेशवाओं का शासन आ गया। 1818 में पेशवा बाजीराव द्वितीय द्वारा सागर जिले का एक बड़ा हिस्सा ब्रिटिश ईस्ट इंडिया कंपनी को सौंप दिया गया। सागर को बुंदेलखंड के राजनीतिक मामलों के अधीक्षक के रूप में रखा गया था। जिसे बाद में 1820 में इस क्षेत्र को गवर्नर जनरल के एजेंट के रूप में शामिल कर दिया गया। 1834 में यह क्षेत्र उत्तर पश्चिम प्रांत के अंतर्गत आ गया। उसके बाद 1861 में सागर और नागपुर राज्य ने संयुक्त प्रांत का गठन किया। जिसे सेंट्रल प्रोविंस कहा जाता है।\nसागर की समुद्र तल से ऊंचाई 610 मीटर है। यह विंध्य रेंज के निचले हिस्से की तरफ आता है। सागर जिला मुख्य रूप से हथकरघा, कपास उद्योग, बीड़ी निर्माण उद्योग, रेलवे और इंजीनियरिंग कार्य के लिए प्रसिद्ध है। सागर उच्च शिक्षा का भी केंद्र है। यहां एक पुराना मराठा किला है, जो अब एक पुलिस प्रशिक्षण स्कूल है। यहां घुड़सवारी का भी एक स्कूल है।\nसागर जिले के प्रमुख दर्शनीय स्थल गढ़पेहरा मंदिर, रंगिरो, खिमलासा, एरन, नौरादेही वाइल्डलाइफ सेंचुरी, राहतगढ़ फॉल, सागर झील आदि हैं।\nदतिया की स्थापना 1549 में राव भगवान राव के द्वारा की गई थी। 1676 में उनकी मृत्यु के बाद यह जिला 1802 तक बेसिन की संधि के तहत बुंदेलखंड में अन्य राज्यों के साथ ब्रिटिश नियंत्रण में आ गया। यहां 1896-97 का भीषण अकाल पड़ा। 1947 में भारत की स्वतंत्रता के बाद दतिया के महाराजा ने भारत के आधिपत्य को स्वीकार कर लिया। जो बाद में भारत संघ में विलय हुआ। दतिया 1956 में मध्यप्रदेश राज्य में शामिल हो गया।\nदतिया जिले का कुल क्षेत्रफल 2691 वर्ग किलोमीटर है। यह जिला उत्तर में मध्यप्रदेश के भिंड, पश्चिम में ग्वालियर और दक्षिण में शिवपुरी और पूर्व में उत्तर प्रदेश राज्य के झांसी जिले से घिरा हुआ है। यह ग्वालियर संभाग का हिस्सा है। यहां पर मुख्य रूप से हिंदी भाषा बोली जाती है, परंतु कहीं-कहीं पर बुंदेली का भी प्रचलन है। यहां पर लिखने के लिए द्रविडियन और देवनागरी लिपि का इस्तेमाल होता है।\nदतिया जिले के प्रमुख दर्शनीय स्थलों में से पीतांबरा पीठ, रतनगढ़, सोनागिरी, उनाव बालाजी, सूर्य मंदिर, जैन मंदिर, वीर सिंह महल आदि प्रमुख हैं।\nपन्ना मुख्य रूप से 13 वीं से 16 वीं शताब्दी तक एक गोंड बस्ती थी। जब चंदेलों ने गोंड को पराजित कर इस क्षेत्र में अपना अधिकार कर लिया, तब यह गोंड जनजाति मध्यप्रदेश के अन्य हिस्सों में चली गई। पन्ना बुंदेला राजपूत नेता छत्रसाल की राजधानी थी। जिन्होंने मुगल साम्राज्य के खिलाफ विद्रोह का नेतृत्व किया था। 1732 में उनकी मृत्यु के बाद उनके राज्य को उनके पुत्रों में विभाजित कर दिया गया। 19वीं शताब्दी की शुरुआत में पन्ना ब्रिटिश राज्य की एक रियासत बन गया। आजादी के बाद 1 जनवरी 1950 को पन्ना के राजा महेंद्र यादवेंद्र सिंह भारत सरकार में शामिल हो गए और पन्ना विंध्य प्रदेश का एक जिला बन गया। जिसे बाद में 1956 में मध्यप्रदेश में मिला दिया गया।\nपन्ना जिले का क्षेत्रफल 7135 वर्ग किलोमीटर है। पन्ना जिले से ही देश के सबसे अधिक हीरे निकाले जाते हैं। इसे हीरो का शहर भी कहा जाता है। इस जिले से केन नदी होकर बहती है। पांडव जलप्रपात और गाथा जलप्रपात इसी जिले में स्थित है। पन्ना जिला मध्य प्रदेश के सबसे पिछड़े हुए क्षेत्रों में आता है। यह आय के मामले में राज्य के पांच सबसे ग़रीब जिलों में से एक है।\nपन्ना जिले के प्रमुख दर्शनीय स्थलों में से चौमुख नाथ मंदिर, राम जानकी मंदिर, बृहस्पति कुंड, अजय गढ़ किला, बलदेव जी मंदिर, जुगल किशोर जी मंदिर, प्राणनाथ जी मंदिर, पांडव गुफाएं आदि मुख्य\nबुंदेलखंड में कुल कितने जिले हैं?\nकुल 13 जिले\n– उत्तर प्रदेश के सात जिले\n(चित्रकूट, बांदा, झांसी, जालौन, हमीरपुर, महोबा और ललितपुर)\n– मध्य प्रदेश के छह जिले\n(छतरपुर, टीकमगढ़, दमोह, सागर, दतिया और पन्ना)\nबुंदेलखंड एमपी (मध्य प्रदेश) में कितने जिले हैं?\nछतरपुर, टीकमगढ़, दमोह, सागर, दतिया और पन्ना\nबुंदेलखंड यूपी (उत्तर प्रदेश) में कितने जिले हैं?\nचित्रकूट, बांदा, झांसी, जालौन, हमीरपुर, महोबा और ललितपुर\nबुंदेलखंड किस राज्य में स्थित है?\nपूर्वी यूपी के सात जिले (उत्तर प्रदेश) और उत्तरी म.प्र. के छह जिले (मध्य प्रदेश) बुंदेलखंड क्षेत्र में आते हैं।


Photos : 'ग़दर' की 'सकीना' की इस हॉटनेस से कहीं जल ना जाना- Viral Track\nबॉलीवुड की हॉट एक्ट्रेस अमीषा पटेल को कौन नहीं जानता. इनकी सबसे पहली और हिट फिल्म 'कहो ना प्यार है' ने इन्हे रातों रात फेम दिलाई. इसी फिल्म के बाद ये सुपर हिट हो गयी थी. फ़िलहाल हम आपको दिखाने जा रहे हैं उनकी कुछ और भी हॉट फोटोज जिन्हे देखकर आप भी हॉटनेस से गर्म हो जायेंगे.\nआपको बता दे, उन्होंने इस फिल्म में तब काम किया जब उनकी उम्र 17 साल थी. लेकिन इस फिल्म के बाद उन्होंने कई सारी फिल्में भी की जिनसे उन्हें पहचान मिले.\nपर सुपरहिट फिल्म 'ग़दर : एक प्रेमकथा' में इन्होने जबरदस्त किरदार निभाया और हर किसी के दिल पर सकीना का ही नाम लिख गया. इस फिल्म से उन्होंने सबसे ज्यादा पहचान मिली जो हिंदुस्तान और पाकिस्तान के बिच की लड़ाई में फंसी एक लव स्टोरी है.\nये तो रही फिल्मों की बात, लेकिन आज हम आपको दिखाने जा रहे हैं अमीषा पटेल की कुछ लेटेस्ट और हॉट तस्वीरें जो सोशल मीडिया पर काफी वायरल हो रही हैं.\nये इंस्टाग्राम पर अक्सर अपनी फोटो शेयर करती हुई पायी जाती हैं. ये अपने कई फोटोज में काफी सिडक्टिव भी लग रही हैं जिन्हे देखकर आपका मन भी मचल जायेगा. ये जानकर आपको भी हैरानी होगी कि अमीषा पटेल 40 पार की हो चुकी हैं लेकिन उनकी हॉटनेस कुछ कम नहीं हो रही है.\nतस्वीरों में देखिये, कपिल की ऑनस्क्रीन पत्नी का ग्लैमरस अवतार


कार हादसे में बाल-बाल बचीं जैकलीन फर्नांडिज, सलमान खान के साथ पार्टी के बाद लौट रहीं थी घर\nबीती रात जैकलीन फर्नांडिज की कार का एक्सीडेंट हो गया था. जैकलीन रेस-3 की पूरी कास्ट के साथ सलमान खान के घर आयोजित पार्टी के बाद करीब पौने तीन बजे अपने घर के लिए निकली थीं. रास्ते में उनकी कार एक ऑटो रिक्शा से जा टकराई. इसमें किसी को भी चोट नहीं आई है, लेकिन जैकलीन की कार की हेडलाइट जरूर टूट गई है.\nकल रात सलमान खान के बांद्रा स्थित गैलेक्सी अपार्टमेंट में 10 बजे पार्टी शुरू हुई थी. इसमें जैकलीन के अलावा फिल्म रेस-3 की ज्यादातर कास्ट मौजूद थी. रिपोर्ट्स के मुताबिक जब आधी रात को पार्टी खत्म होने के बाद जैकलीन अपने घर के लिए निकलीं तो कार की एक ऑटो रिक्शा से टक्कर हो गई. ये हादसा बांद्रा की कार्टर रोड पर हुआ. बताया जा रहा है कि ऑटो ड्राइवर ने शराब पी रखी थी.\nजैकलीन रेस-3 में चार साल बाद सलमान खान के साथ नजर आने वाली हैं. इसमें उनके साथ बॉबी देओल, साकिब सलीम, डेजी शाह और अनिल कपूर भी अहम रोल में हैं. फिल्म 15 जून को रिलीज होनी है. इसका ट्रेलर 15 मई को आना है.\nPrevious Post Previous Post हिमेश रेशमिया ने गर्लफ्रेंड सोनिया से रचाई शादी, देखें पहली तस्वीर\nNext Post Next Post जापान में भूकंप के झटके, सुनामी का खतरा नहीं


जौनपुर : पोटरिया ने हसनपुर को पराजित कर जीता खिताब - तहलका 24x7\nजौनपुर : पोटरिया ने हसनपुर को पराजित कर जीता खिताब\n#5सेट के फाइनल मुकाबले में पोटरिया ने 3-1 से दर्ज की जीत\nखण्ड विकास परिसर स्थित सहकारी समिति मैदान में सोमवार को आयोजित एक दिवसीय खुटहन वालीबाल प्रतियोगिता का निर्णायक मुकाबला पोटरिया तथा हसनपुर के बीच खेला गया। जिसमें पोटरिया ने सर्वोत्कृष्ट खेल का प्रदर्शन करते हुए हसनपुर को 3-1 से पराजित कर खिताब पर कब्जा कर लिया।\nनिर्णायक मुकाबला कुल पांच सेट में खेला गया। बतौर मुख्य अतिथि अमर देव यादव (पूर्व उपनिदेशक डाक विभाग) ने विजेता व उपविजेता टीम को नगद पुरस्कार, ट्रॉफी व प्रशस्ति पत्र देकर उनका उत्साहवर्धन किया। श्री यादव ने खिलाड़ियों को सम्बोधित करते हुए कहा कि खेल को खेल की भावना से खेलना चाहिये। खेल में एक टीम की जीत तो वहीं दूसरी टीम की हार तय है। ऐसे में जीतने वाली टीम को न तो अति उत्साही और न ही हारने वाली टीम को निराशावादी होना चाहिये। भाईचारा का सम्बन्ध बरकरार रख अपने खेल में निरंतर सुधार कर आगे बढ़ना चाहिए।\nइससे पूर्व प्रतियोगिता का शुभारंभ राजीव कुमार यादव उर्फ “राजू” (राष्ट्रीय सचिव लोहिया वाहिनी) ने फीता काटकर किया। प्रतियोगिता में कुल 13 टीमों ने प्रतिभाग किया। सेमीफाइनल मुकाबले में हसनपुर ने कैराडीह को 21-20 से पराजित कर फाइनल में जगह बनायी। संयोजन उमाशंकर यादव, जिया लाल यादव, सूर्यमणि यादव, रविंद्र कुमार मौर्या ने किया। प्रतियोगिता में सहयोगी के तौर पर हरिश्चंद्र यादव नेता, डॉ राम बहाल पाल, धर्मेंद्र मौर्य, सुरेंद्र बहादुर श्रीवास्तव, समर बहादुर यादव, राधेश्याम गुप्ता, अखिलेश यादव, शैलेश यादव, विवेक यादव, संतोष सिंह, राकेश सिंह, राजकुमार यादव, बांकेलाल अंत तक डटे रहे। स्कोरर का जिम्मा पवन कुमार ने संभाला। अंत में संचालन और कमेंट्री कर रहे नीरज यादव ने सभी का आगुन्तको के प्रति आभार प्रकट किया।\nPrevious articleजौनपुर : धरती को बचाना सबसे बड़ी चुनौती- प्रो. निर्मला एस. मौर्य\nNext articleजौनपुर : मनीषा सोनी ने दिया कांग्रेस पार्टी से दी इस्तीफा, थामा बीजेपी का दामन


अयोध्या राम मंदिर: भक्तों के लिए दिसंबर 2023 में खुल जाएगा राम मंदिर\nराम मंदिर परिसर के पास स्थित हेरिटेज बिल्डिंग्स का रखरखाव भी किया जाएगा. इसमें कुबेर महल, सीता कुंड जैसे स्थानों को अति आधुनिक मंदिर का स्वरूप दिया जाएगा जिसमें प्राचीन भारत की झलक भी दिखेगी.\nCreated On: Aug 5, 2021 13:15 IST\nश्री राम जन्मभूमि तीर्थ क्षेत्र ट्रस्ट के अनुसार, दिसंबर 2023 तक राम मंदिर में श्रद्धालु अपने आराध्य रामलला का दर्शन कर सकेंगे. अयोध्या में बन रहा राम मंदिर 2023 दिसंबर तक राम भक्तों के लिए खोल दिया जाएगा. राम मंदिर का निर्माण कार्य अयोध्या में काफी तेजी से चल रहा है.\nट्रस्ट के अनुसार, 110 एकड़ में राम मंदिर कॉम्प्लेक्स का निर्माण हो रहा है. पूरे राम मंदिर कॉम्प्लेक्स के निर्माण में 900 से 1000 करोड़ रुपये का खर्च आएगा और यह प्रोजेक्ट 2025 तक पूरा होगा. वहीं 67 एकड़ भूमि में बन रहे राम मंदिर के गर्भगृह का निर्माण दिसंबर 2023 तक पूरा कर लिया जाएगा.\nराम मंदिर कॉम्प्लेक्स में यह व्यवस्था\nराम मंदिर कॉम्प्लेक्स में म्यूजियम, आर्काइव, रिसर्च सेंटर, एडमिनिस्ट्रेटिव ब्लॉक, गेस्ट हाउस, प्रसाद बनाने और वितरण के साथ संतों, फजरियों के लिए स्थान होगा. जितने देशों में रामायण लिखी गई है सबकी प्रतियां रहेंगी. राम मंदिर से जुड़ा इतिहास इत्यादी संजोने की व्यवस्था होगी. राम नवमी के दिन सूर्य की रोशनी सीधी गर्भगृह में विराजमान रामलला पर पड़े इसका भी इंतजाम होगा.\nहेरिटेज बिल्डिंग्स का रखरखाव\nराम मंदिर परिसर के पास स्थित हेरिटेज बिल्डिंग्स का रखरखाव भी किया जाएगा. इसमें कुबेर महल, सीता कुंड जैसे स्थानों को अति आधुनिक मंदिर का स्वरूप दिया जाएगा जिसमें प्राचीन भारत की झलक भी दिखेगी. ट्रस्ट ने एक और सुविधा दी है, जिसके तहत रामभक्त मंदिर निर्माण अपनी आंखों से देख सकेंगे. इसके लिए एक व्यू पॉइंट बनाया जा रहा है.\nट्रस्ट के अनुसार, मुख्य मंदिर तीन मंजिला होगा जिसमें पांच मंडप होंगे. माना जाता है कि भगवान राम का जन्म उसी स्थान पर हुआ था. मंदिर की लंबाई 360 फुट, चौड़ाई 235 फुट और प्रत्येक मंजिल की ऊंचाई 20 फुट होगी.\nराम मंदिर ट्रस्ट के अनुसार, गर्भगृह को 2023 तक अंतिम रूप मिल जाएगा. पूरा निर्माण 2025 तक पूरा हो जाएगा. पूरा मंदिर परिसर 110 एकड़ में फैला होगा और इसके निर्माण पर 1,000 करोड़ रुपये की लागत आएगी.\nमंदिर के भूतल पर 160 खंभे, पहले तल पर 132 खंभे और दूसरे तल पर 74 खंभे होंगे. मंदिर के गर्भगृह पर बनने वाले शिखर की ऊंचाई जमीन से 161 फंट होगी जिसे राजस्थान से लाए गए पत्थरों और संगमरर से बनाया जाएगा.\nगौरतलब है कि उच्चतम न्यायालय के फैसले के बाद अयोध्या में राम मंदिर निर्माण का रास्ता साफ हुआ था. प्रधानमंत्री नरेंद्र मोदी ने मंदिर के निर्माण और प्रबंधन के लिए 05 फरवरी 2020 को ‘श्री राम जन्मभूमि तीर्थ क्षेत्र ट्रस्ट’ बनाने की घोषणा की थी.


मद्रास HC ने सरकार से मांगा जवाब- गर्भवती महिला को कैसे चढ़ा दिया HIV संक्रमित खून\nमहिला को3दिसंबर को एचआईवी और हेपेटाइटिस बी से संक्रमित एक व्यक्ति का खून चढ़ा दिया गया. दो साल पहले रक्तदान के दौरान पाया गया कि व्यक्ति एचआईवी पॉज़िटिव है और उसे हेपेटाइटिस बी भी है.\nLast Updated: December 27, 2018, 1:44 PM IST\nसरकारी अस्पताल में गर्भवती महिला को HIV संक्रमित खून चढ़ाये जाने के मामले में मद्रास हाईकोर्ट ने स्वत: संज्ञान लेते हुए तमिलनाडु सरकार से जवाब मांगा है. हाईकोर्ट ने इस मामले में सरकार को3जनवरी तक जवाब देने को कहा है. आपको बता दें कि तमिलनाडु के विरुदनगर में 24 साल की एक गर्भवती महिला को एचआईवी संक्रमित खून चढ़ा दिया गया था. जिसकी वजह से महिला को भी एचआईवी संक्रमण हो गया. मामले में तीन लैब टेक्नीशियनों को निलंबित कर दिया गया है.\nमहिला को3दिसंबर को एचआईवी और हेपेटाइटिस बी से संक्रमित एक व्यक्ति का खून चढ़ा दिया गया. दो साल पहले रक्तदान के दौरान पाया गया कि व्यक्ति एचआईवी पॉज़िटिव है और उसे हेपेटाइटिस बी भी है. लेकिन उसे इस बात की सूचना नहीं दी गई. पिछले महीने उसने सरकारी ब्लड बैंक में फिर से खून डोनेट किया.\nजब पता चला कि महिला को एचआईवी का संक्रमण हो गया है तो उसका इलाज शुरू कर दिया गया. अधिकारियों का कहना है कि बच्चा में एचआईवी संक्रमण की जानकारी जन्म के बाद ही मिल सकेगी.\nयह भी पढ़ें: भारत में 1 लाख 20 हजार बच्चे और किशोर पाए गए HIV से पीड़ित\nतमिलनाडु स्वास्थ्य विभाग के उप निदेशक डॉ. आर मनोहरन ने कहा था कि उन्हें संदेह है कि जिस टेक्नीशियन ने खून की जांच की, उसने संभवतः एचआईवी टेस्ट नहीं किया. ये एक दुर्घटना है. ऐसा जानबूझकर नहीं किया गया. हमने जांच के आदेश दे दिए हैं. हम उस युवक का भी इलाज कर रहे हैं.\nसरकार ने कथित लापरवाही के कारण पीड़ित और उसके पति को नौकरी देने का प्रस्ताव रखा है.


Home/अंतर्राष्ट्रीय/सियोल शांति पुरस्कार से नवाजे गये मोदी, मिलेंगे2लाख यूएस डॉलर\nमोदी का इस पुरस्कार के लिए चुनाव 1300 उम्मीदवारों में से हुआ\nनई दिल्ली: प्रधानमंत्री नरेंद्र मोदी आज दक्षिण कोरिया के दौरे पर हैं। आज पीएम मोदी का यहाँ दूसरा और आखिरी दिन है, क्योकि प्रधानमंत्री मोदी दक्षिण कोरिया दो दिवसीय दौरे पर गए हैं। इस दौरान पीएम मोदी ने दक्षिण कोरिया के राष्ट्रपति से भी मुलाक़ात की।\nआज दूसरे दिन प्रधानमंत्री नरेंद्र मोदी को दक्षिण कोरिया में सियोल शांति पुरस्कार से नवाजा गया. वह यह सम्मान पाने वाले भारत के पहले व्यक्ति हैं. इससे पहले यह सम्मान पूर्व यूएन महासचिव कोफी अन्नान और जर्मनी की चांसलर एंजेला मार्केल को मिल चुका है. प्रधानमंत्री नरेंद्र मोदी को इस सम्मान के साथ2लाख यूएस डॉलर भी मिलेंगे जो कि लगभग 1.30 करोड़ भारतीय रुपए होगा.\nप्रधानमंत्री नरेंद्र मोदी ने पुरस्कार समारोह में बोलते हुए कहा कि सम्मान के साथ मिलने वाली राशि वह नमामि गंगे अभियान में दे रहे हैं. प्रधानमंत्री नरेंद्र मोदी को यह सम्मान उनकी एक्ट ईस्ट पॉलिसी और ऐसे अन्य कदमों के कारण दिया गया है.


आसमान पर छाए बादल छंटे, खिली धूप | Daily Kiran\nआसमान पर छाए बादल छंटे, खिली धूप\nभोपाल (Bhopal) . करीब सप्ताह भर से प्रदेश के आसमानों पर डेरा जमाए बादल अब धीरे-धीरे छंट गए है और धूप खिल गई है. धूप निकलने के साथ ही अब दिन का तापमान बढने एवं रात का तापमान घटने की पूरी संभावना जताई जा रही है.\nमौसम विभाग के अनुसार, पिछले चार दिनों से सक्रिय तीन वेदर सिस्टम अब कमजोर पड़ गए हैं. इस वजह से बुधवार (Wednesday) से मौसम साफ होने की संभावना है. बादलों के छंटने से जहां दिन के तापमान में इजाफा होने लगेगा, वहीं रात के तापमान में धीरे-धीरे गिरावट दर्ज होने लगेगी. उधर दो दिन बाद एक और पश्चिमी विक्षोभ के उत्तर भारत में सक्रिय होने से शुक्रवार (Friday) से मध्य प्रदेश में फिर बारिश का दौर शुरू होने के आसार है. रुक-रुक कर बरसात होने का सिलसिला प्रदेश के अलग-अलग स्थानों पर तीन-चार दिन तक जारी रह सकता है. इस दौरान कहीं-कहीं तेज बौछारें भी पड़ सकती हैं.उधर न्यूनतम तापमान में कुछ गिरावट दर्ज होने लगेगी. उधर, सात जनवरी को एक अन्य पश्चिमी विक्षोभ के उत्तर भारत में दाखिल होने के आसार हैं. इसके प्रभाव से शुक्रवार (Friday) से एक बार फिर मौसम का मिजाज गड़बड़ होने लगेगा. बादल छाएंगे और प्रदेश के अलग-अलग स्थानों पर रुक-रुककर बारिश का सिलसिला शुरू होने की संभावना है. इस तरह की स्थिति 10-11 जनवरी तक बनी रह सकती है. इस दौरान कहीं-कहीं झमाझम बारिश भी हो सकती है.\nवरिष्ठ मौसम विज्ञानी अजय शुक्ला ने बताया कि वर्तमान में एक पश्चिमी विक्षोभ पाकिस्तान और उससे लगे जम्मू-कश्मीर पर सक्रिय है. इसके प्रभाव से दक्षिण-पश्चिमी राजस्थान (Rajasthan)पर एक प्रेरित चक्रवात बना हुआ है. इसके अतिरिक्त अरब सागर से गुजरात (Gujarat) और राजस्थान (Rajasthan)पर बने चक्रवात से होकर एक ट्रफ (द्रोणिका लाइन) पंजाब (Punjab) तक बना हुआ है. इन तीन वेदर सिस्टम के सक्रिय होने के कारण वातावरण में लगातार आ रही नमी से चार दिन से मध्य प्रदेश में मौसम का मिजाज बिगड़ा हुआ था. बौछारें पड़ने और बादलों की मौजूदगी के कारण दिन के तापमान गिरे हुए थे. रात के तापमान बढ़े हुए थे. इससे वातावरण से ठंड गायब थी. अब तीनों सिस्टम कमजोर पड़ गए हैं. इस वजह से बारिश की गतिविधियां थम गई हैं. बुधवार (Wednesday) से धीरे-धीरे बादल भी छंटना शुरू होने लगेंगे. इससे धूप निकलेगी और अधिकतम तापमान बढ़ने लगेंगे.


CSBC Bihar Notification 2021: 2380 कांस्‍टेबल भर्ती फायरमैन परीक्षा स्‍थगित, यहां देखें नोटिस - CSBC Bihar Firemen Exam 2021 Postponed Due to Covid19 Surge Check Notification Here lbse - AajTak\nCSBC Bihar Notification 2021: 2380 कांस्‍टेबल भर्ती फायरमैन परीक्षा स्‍थगित, यहां देखें नोटिस\nCSBC Bihar Notification 2021: भर्ती के लिए लिखित परीक्षा क्‍वालिफाई करने वाले उम्‍मीदवारों को फिजिकल टेस्‍ट के लिए बुलाया जाता है. मेरिट फिजिकल टेस्‍ट में प्रदर्शन के आधार पर तैयार की जाएगी.\nBihar Firemen Recruitment 2021 (Representational Image)\n(अपडेटेड 12 मई 2021, 12:53 PM IST)\nलिखित परीक्षा 06 जून को आयोजित की जानी थी\nनई एग्‍जाम डेट की घोषणा जल्‍द की जाएगी\nCSBC Bihar Firemen Exam 2021 Postponed: बिहार CSBC ने फायरमैन भर्ती लिखित परीक्षा 2021 स्‍थगित कर दी है. विभाग ने अपनी आधिकारिक वेबसाइट पर नोटिस जारी कर जानकारी दी है कि बिहार अग्निशमन विभाग में फायरमैन के पदों पर चयन के लिए आयोजित होने जा रही लिखित परीक्षा स्‍थगित कर दी गई है. लिखित परीक्षा 06 जून आयोजित की जानी थी जिसे राज्‍य में कोरोना संक्रमण को देखते हुए स्‍थगित किया गया है. अभी एग्‍जाम की नई डेट की जानकारी नहीं दी गई है.\nबिहार फायर सर्विस में फायरमैन के 2380 पदों पर भर्ती के लिए आवेदन की प्रक्रिया 24 फरवरी से शुरू हुई थी. इसमें 1487 पद पुरुष तथा 893 पद महिला उम्‍मीदवारों के लिए थे. 18 से 25 वर्ष की आयु के 12वीं पास उम्‍मीदवारों ने 25 मार्च तक इन पदों पर भर्ती के लिए आवेदन किए थे. चयन प्रकिया लिखित परीक्षा से शुरू होनी थी जो अब अगले आदेश तक के लिए टाल दी गई है.\nइस भर्ती के लिए लिखित परीक्षा क्‍वालिफाई करने वाले उम्‍मीदवारों को फिजिकल टेस्‍ट के लिए बुलाया जाता है. मेरिट फिजिकल टेस्‍ट में प्रदर्शन के आधार पर तैयार की जाएगी. लिखित परीक्षा की नई डेट की घोषणा कोरोना महामारी की स्थिति नियंत्रण में आने के बाद की जाएगी. उम्‍मीदवारों को सलाह है कि किसी भी ताजा अपडेट के लिए आधिकारिक वेबसाइट csbc.bih.nic.in पर नज़र बनाकर रखें.\nSSC Notification 2021: आयोग ने Phase VIII भर्ती नोटिफिकेशन में किया बदलाव, देखें नोटिस\nUP TET Exam 2021: कोरोना के कारण स्थगित हुई UPTET की परीक्षा, यहां जानें लेटेस्ट अपडेट


Google Scholarship 2022 Apply Online कैसे करें – Apply for 74000 रूपये\nGoogle Scholarship 2022 : दुनिया की जानी मानी और ताकतवर कंपनी गूगल दुनिया भर के छात्र छात्राओं के लिये एक बहुत ही शानदार छात्रवृत्ति योजना का संचालन कर रही है। इस योजना का नाम Generation Google Scholarship है।\nगूगल छात्रवृत्ति योजना 2022 के तहत Computer Science व दूसरे Technical विषयों में पढ़ाई कर रहे छात्र छात्राओं को हर साल 74000 रूपये की Google Scholarship प्रदान की जाती है।\nगूगल हर साल इस योजना के तहत दुनिया भर के छात्र-छात्राओं से आवेदन पत्र आमंत्रित करता है। इस योजना में आवेदन करने वाले हर चयनित छात्र को 74 हजार रूपये की छात्रवृत्ति उनके बैंक खाते में ट्रांसफर की जाती है। वर्ष 2022-23 के लिये गूगल ने गूगल स्‍कॉलरशिप (Asia Pacific) के लिये आवेदन पत्र मांगे है। सभी भारतीय महिला छात्र इस सेक्‍शन के तहत अपना आवेदन पत्र ऑनलाइन भर कर सबमिट कर सकती हैं।\nआज की इस पोस्‍ट में हम आपको Google Scholarship 2022 in Hindi , Google Scholarship in Hindi , Google Scholarship for Indian Students , Google Scholarship India के बारे में विस्‍तार से तथा Step by Step जानकारी प्रदान करेंगे। आपसे निवेदन है कि इसे अंत तक ध्‍यानपूर्वक पढ़ें।\n1 Google Scholarship 2022 क्‍या है ( गूगल स्‍कॉलरशिप प्रोग्राम इन हिंदी )\n1.1 Who Can Apply for Generation Google Scholarship\n1.2 गूगल छात्रवृत्ति इंडिया हाईलाइटस\n1.3 Eligibility Criteria for जेनरेशन गूगल स्‍कॉलरशिप (Asia Pacific) 2022-23\n1.4 जेनरेशन गूगल स्‍कॉलरशिप 2022 की Last Date क्‍या है\n1.5 गूगल छात्रवृत्ति योजना के लिये जरूरी नियम\n1.6 गूगल छात्रवृत्ति योजना के लिये जरूरी दस्‍तावेज\n1.7 Google Scholarship 2022 Apply Online Kaise Kare\n1.8 FAQ – अक्‍सर पूछे जाने वाले सवाल\n1.9 क्‍या Google Scholarship योजना का लाभ भारतीय छात्रों को मिलता है?\n1.10 गूगल भारतीय छात्रों को कितनी छात्रवृत्ति देता है?\n1.11 क्‍या इस योजना का लाभ उठाने के लिये हमें Swift Code Fill करना होगा\nGoogle Scholarship 2022 क्‍या है ( गूगल स्‍कॉलरशिप प्रोग्राम इन हिंदी )\nगूगल छात्रवृत्ति योजना\nजैसा कि हम सब जानते हैं कि गूगल दुनिया की सबसे बड़ी और लोकप्रिय आईटी कंपनी है। गूगल अपनी सामाजिक व नैतिक जिम्‍मेदारी निभाते हुये अनेक जन-कल्‍याणकारी व सामाजिक योजनाओ का संचालन करता है।\nइन्‍हीं में से एक योजना कंप्‍यूटर साइंस तथा अन्‍य टेक्निकल विषयों की पढ़ाई कर रहे छात्र छात्राओं के लिये भी चलाई जा रही है। जिसका नाम Generation Google Scholarship है। इस योजना में चयनित सभी छात्रों को 1000 डॉलर यानि भारतीय रूपयों में करीब 74000 रूपये की आर्थिक सहायता प्रदान की जाती है।\nयह योजना Europe, Middle East, Affrica, North America, Asia Pacific आदि देशों के लिये चल रही है। अलग अलग देशों के छात्रों को अलग अलग दर से छात्रवृत्ति दी जाती है। यदि आपका संबंध भारत से है तो आप प्रतिवर्ष 1000 डॉलर पाने के अधिकारी बन सकते हैं।\nWho Can Apply for Generation Google Scholarship\nइस छात्रवृत्ति योजना में विभिन्‍न देशों की ऐसी महिलायें अथवा लड़कियां आवेदन कर सकती हैं, जो कंप्‍यूटर साइंस या अन्‍य टेक्निकल विषयों की पढ़ाई कर रही हैं। ऐसी महिलाओं को अपना Application फार्म को Women Techmakers Scholars Program के तहत भरना होता है।\nइसके अलावा यह छात्रवृत्ति दिव्‍यांग छात्रों को भी दी जाती है। ऐसे छात्र जिनका विषय कंप्‍यूटर साइंस है और वह किसी प्रकार शारीरिक दिव्‍यांग्‍ता से जूझ रहे हैं वह अपना पंजीकरण फार्म Google Lime Scholarship के तहत भर सकते हैं।\nगूगल छात्रवृत्ति इंडिया हाईलाइटस\nयोजना का नाम – जेनरेशन गूगल स्‍कॉलरशिप (Asia Pacific)\nसंस्‍था का नाम – गूगल\nलाभार्थी छात्र – भारतीय तथा एशिया पैसिफिक में रहने वाले छात्र\nछात्रवृत्ति की धनराशि – 1000$\nलाभार्थी छात्रों का वर्ग – केवल महिलायें तथा दिव्‍यांग\nआधिकारिक वेबसाइट – https://buildyourfuture.withgoogle.com/scholarships/\nEligibility Criteria for जेनरेशन गूगल स्‍कॉलरशिप (Asia Pacific) 2022-23\nआवेदन करने वाली छात्रा का वर्तमान 2021-22 के शैक्षणिक वर्ष के लिये स्‍नातक डिग्री में रेग्‍यूलर स्‍टूडेंटस से रूप में पंजीकरण होना आवश्‍यक है।\nआवेदक का द्धितीय वर्ष में एशिया पैसिफिक देशों में स्थित मान्‍यता प्राप्‍त यूनिवर्सिटी में अध्‍ययनरत होना जरूरी है।\nआवेदन करने वाली छात्रा का संबंध कंप्‍यूटर साइंस, कंप्‍यूटर इंजीनियरिंग, या अन्‍य टेक्निकल विषयों से होना आवश्‍यक है।\nऐसी छात्रायें जो आवेदन के समय प्रमाणित अकादमिक साक्ष्‍य प्रस्‍तुत करेंगीं उन्‍हें इस योजना के लिये पात्र माना जायेगा।\nछात्रा की रूचि कंप्‍यूटर विज्ञान तथा कंप्‍यूटर टेक्‍नोलॉजी में होने के साथ साथ इनोवेशन की प्रवृत्ति का होना भी जरूरी है।\nविक्रमादित्‍य छात्रवृत्ति योजना में आवेदन कैसे करें?\nयूपी बोर्ड मार्कशीट में संशोधन कैसे करायें?\nजेनरेशन गूगल स्‍कॉलरशिप 2022 की Last Date क्‍या है\nगूगल स्‍कॉलरशिप 2021 (Asia Pecific) Last Date – Application for 2022 are now open, The Deadline to apply will be at 11 : 59 PM, on Firday , December 10, 2021\nऑनलाइन रैगिंग कम्‍पलेंट कैसे दर्ज करायी जाती है?\nअभ्‍युदय फ्री टैबलेट योजना में रजिस्‍ट्रेशन कैसे करें?\nगूगल छात्रवृत्ति योजना के लिये जरूरी नियम\nगूगल जेनरेशन छात्रवृत्ति का लाभ केवल महिलाओं और दिव्‍यांग छात्रों को ही मिलेगा।\nइस छात्रवृत्ति को कंप्‍यूटर साइंस अवार्ड भी माना जायेगा।\nइस योजना के तहत मिलने वाली छात्रवृत्ति का इस्‍तेमाल संस्‍थान की टयूशन फीस, किताबों तथा कंप्‍यूटर उपकरणों पर खर्च के लिये किया जायेगा।\nयोजना में आवेदन करने वाली छात्रा का पंजीकरण रेग्‍यूलर स्‍टूडेंट के रूप में किसी मान्‍यता प्राप्‍त संस्‍थान में होना आवश्‍यक है।\nइस योजना में चयनित सभी छात्राओं व दिव्‍यांग छात्र – छात्राओं के नामांकन का सत्‍यापन गूगल अपने स्‍तर पर करेगा।\nजो छात्रायें पात्रता के मापदंडों पर खरी नहीं उतरेंगी, उन्‍हें तत्‍काल छात्रवृत्ति से वंचित कर दिया जायेगा।\nजेनरेशन गूगल स्‍कॉलरशिप के लिये गूगल समय समय पर दिशा निर्देश जारी करेगा। जिसका पालन करने की जिम्‍मेदारी आवेदित छात्रा की होगी।\nगूगल में काम करने वाले कर्मचारी इस योजना में आवेदन करने के लिये पात्र नहीं मानें जायेंगे।\nगूगल छात्रवृत्ति योजना के लिये जरूरी दस्‍तावेज\nResume/CV जिसमें आपकी तकनीकी उपलब्धियां प्रदर्शित हों, की pdf फाइल\nवर्तमान शिक्षण संस्‍थान से जारी Academic Transcripts की pdf फाइल\nगूगल द्धारा पूछे गये2सवालों के उत्‍तर की (pdf) फाइल\nGoogle Online Challenge को Accept करने के बाद उसे पूरा करने के बाद सबमिट करना होगा\nGoogle Scholarship 2022 Apply Online Kaise Kare\nगूगल स्‍कॉलरशिप 2022 में Apply Online करने के लिये आपको सबसे पहले https://buildyourfuture.withgoogle.com/scholarships/ की आधिकारिक वेबसाइट पर जाना होगा।\nजेनरेशन गूगल स्‍कॉलरशिप एशिया पैसिफिक में आवेदन करने के लिये आप इस लिंक पर क्लिक करें\nउपर दिये गये लिंक पर क्लिक करते ही आप गूगल स्‍कॉलरशिप इंडिया के लिये होने वाले Sign In पेज पर पहुंच जायेंगें।\nयहां आप सबसे पहले अपनी ईमेल आईडी से साइन इन करें।\nसाइन इन करते ही Next Page Open होगा।\nइस पेज पर आप Applicaton Create करें।\nसबसे पहले अपना प्रथम नाम लिखें\nLast Name लिखें\nयदि आप इस प्रोग्राम के बारे में और अधिक नोटिफिकेशन चाहते हैं तो Point Select करें\nगूगल छात्रवृति की शर्तों को स्‍वीकार करने के लिये Tick का निशान लगायें\nयहां आप सबसे पहले Contact & General Informaton दर्ज करें\nCurrent Academic Information दर्ज करें\nWork Experience & Extracurricular Activities सूचना दर्ज करें\nApplication Documents की जानकारी Fill करें तथा उन्‍हें Pdf फाइल के रूप में अपलोड करें\nAdditional Information दर्ज करें तथा अपना आवेदन सबमिट कर दें।\nइस प्रकार आपका आवेदन पत्र सफलता पूर्वक Submit हो जायेगा।\nक्‍या Google Scholarship योजना का लाभ भारतीय छात्रों को मिलता है?\nजी हां, जेनरेशन गूगल स्‍कॉलरशिप (एशिया पैसिफिक) के तहत भारतीय छात्रायें आवेदन करके लाभ उठा सकती हैं।\nगूगल भारतीय छात्रों को कितनी छात्रवृत्ति देता है?\nइस योजना के तहत भारतीय छात्राओं को 1000$ प्रदान किये जाते हैं, जिसकी रूपये की वर्तमान विनिमय दर के हिसाब से बैंक खाते में रूपये ट्रांसफर होते हैं।\nक्‍या इस योजना का लाभ उठाने के लिये हमें Swift Code Fill करना होगा\nजी हां, गूगल यह छात्रवृत्ति इंटरनेशनल ट्रांजेक्‍शन के माध्‍यम से प्रदान करेगा। इसके लिये आवेदक को बैंक डीटेल्‍स में अपनी ब्रांच का Swift Code डालना होगा।\nतो दोस्‍तों यह थी हमारी आज की पोस्‍ट Google Scholarship 2022 Apply Online Kaise Kare – Who Can Apply for Google Chatarvritti रूपये यदि आप Google Scholarship India के बारे में कोई अन्‍य प्रश्‍न पूछना चाहते हैं तो आप हमसें कमेंट बॉक्‍स के जरिये पूछ सकते हैं।\nCategories Scholarship Tags Google Scholarship Post navigation\n1 thought on “Google Scholarship 2022 Apply Online कैसे करें – Who Can Apply for 74000 रूपये”\nबड़ी महत्वपूर्ण जानकारी दी। छात्र-छात्राओं अच्छा लाभ उठा सकतीं हैं।